شه‌فه‌ق نيوز/ ريكس تيلرسۆن وه‌زير خارجيه‌ى ئه‌مريكى، ئاشكراى ئه‌وه‌ كرد ك سوپاى ئه‌مريكى له‌ سوريا ته‌نيا وه‌ ئامانج جيوه‌جيكردن راوناين ته‌مام ريكخرياگ داعش نامينێد، به‌ڵكوو ئه‌را روى وه‌ڕوى بوينه‌وه‌ى نفوز ئيران و ده‌سميه‌ت ئه‌را ده‌ڵكناين به‌شار ئه‌سه‌د سه‌رۆك سوريايش وه‌ره‌و ده‌يشت ده‌سڵات مينن.
تيلرسۆن له‌ وتاريگ له‌باره‌ى سياسه‌ت ئه‌مريكى له‌ وه‌رانوه‌ر قه‌يران سورى له‌ ستانفۆرد له‌ ولايه‌ت كاليفۆرنيا، وت: مه‌سه‌له‌يگ يه‌كلاييه‌ ئه‌را به‌رژه‌وه‌نديه‌يل نيشتمانيمان ك مقه‌يه‌تى له‌ وجوود سه‌ربازى و دبلۆماسيمان بكه‌يم له‌ سوريا.
جى باسه‌، تيلرسۆن هه‌ميش داواى ئه‌وه‌يش كرد هه‌مان هه‌ڵه‌ ئه‌نجام نه‌دريه‌ێد له‌ سوريا جوور ئه‌وه‌گ له‌ 2011 ئه‌نجام دريا هه‌ناێ ك رێ وه‌ ده‌رچگن هيزه‌يل وڵاته‌گه‌ێ دريا له عراق.
